
Acatistul Sfinţilor mucenici Galaction şi Epistimia 
(s.v. 5 noiembrie / s.n. 19 noiembrie) 


Sfinții mucenici Galaction şi Epistimia, Siria (s.v. 5 noiembrie / s.n. 18 noiembrie): 


https://www.academia.edu/44659696/Sfin % C5% A3ii mucenici Galaction _% C5%9Fi _Epi 
stimia_ Siria 5 noiembrie 


https://archive.org/details/sf.-galaction-si-epistimia_ 202211 


https://www.slideshare.net/steaemy 1/sfinii-mucenici-galaction-i-epistimia-siria-5-noiembrie 

Materiale despre Sfinţii mucenici Galaction şi Epistimia: 


https://independent.academia.edu/emystea/Sf-muc-Galaction- % C5 9% 9Fi-Epistimia-(5-nov 


https://archive.org/details/Gsteaemy?query=Galaction+ % C59%9Fi+Epistimia 


5%9Fi+Epistimia 


&&& 


Rugăciunile începătoare 

În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice, apoi: 


Troparul Sfinților mucenici Galaction şi Epistimia, glasul al 4-lea: Mucenicii Tăi, 
Doamne, întru nevoinţele lor, cununile nestricăciunii au dobândit de la Tine, Dum- 
nezeul nostru. Că având tăria Ta, pe chinuitori au învins; zdrobit-au şi ale demo- 
nilor neputincioase îndrăzniri. Pentru rugăciunile lor, mântuieşte sufletele noastre, 
Hristoase Dumnezeule. 

Condacul Sfinților mucenici Galaction şi Epistimia, glasul al 2-lea: Cu adunările 
mucenicilor lui Hristos împreună v-aţi numărat. Cu tari nevoinţe luminat nevoindu- 
vă, Sfinte Galaction mult lăudate, cu cinstită soția ta și împreună pătimitoarea 
Sfânta Epistimia, nu înceta rugându-te unuia Dumnezeu pentru noi toți. 

Condacul 1 

Sfinților mucenici ai lui Dumnezeu Galaction şi Epistimia, cei care vitejeşte s-au 
împotrivit demonilor şi care au biruit uneltirile mrejelor înșelăciunii, le aducem 
cântări de laude şi cinstiri. lar voi, Sfinţilor mult slăviţi, rugați-vă lui Hristos 
Domnul pentru noi care vă strigăm: Bucuraţi-vă, Sfinților mucenici Galaction şi 
Epistimia, făclii arzând de dragostea pentru Dumnezeu! 


Icosul 1 

Binecuvântată este Împărăţia lui Dumnezeu și binecuvântaţi sunteţi şi voi Sfinţilor 
Galaction și Epistimia, stele aprinse de har şi credință, căci voi ați fost mirarea 
Îngerilor şi bucuria Maicii Domnului, urmând calea plină de spini, urcând spre 
Golgota pătimirii şi ajungând la limanul învierii. Va rugăm mijlociţi pentru noi la 
Domnul Slavei şi vă chemăm aşa: 

Bucuraţi-vă, cuvântători luminaţi de Duhul Sfânt; 

Bucuraţi-vă, pereche de suflete contopite în Sfânta Treime; 

Bucuraţi-vă, logodnici uniți în cer şi pe pământ; 

Bucuraţi-vă, cei cununaţi cu Mirele Hristos; 

Bucuraţi-vă, că aţi intrat la nunta cu EI; 

Bucuraţi-vă, cei cu candele pline, asemenea fecioarelor înțelepte; 

Bucuraţi-vă, Sfinţilor mucenici Galaction și Epistimia, făclii arzând de drago- 
stea pentru Dumnezeu! 


Condacul 2 

Te-ai născut într-o familie de închinători la idoli, Sfinte mucenice Galaction, iar 
părinții tăi alergau la vrăjitori şi se închinau zeiței Artemis pentru a li se dezlega 
stârpiciunea pântecelui, iar mama ta era ocărâtă şi bătută de tatăl tău pentru că nu 
putea zămisli prunc, căci nu știau a alerga la Izvorul Vieţii, Dumnezeu: Aliluia! 


Icosul 2 

Odată, însă mama ta a primit în casă un sărac pentru a-l milui, iar acesta văzând-o 
plânsă şi supărată, i-a vorbit despre Dumnezeu şi i-a dat Sfântul Botez, căci el era 
monah îmbunătăţit care se ferea de ucigătorii de creştini. 

Bucură-te, prunc zămislit din rugăciune şi credinţă; 

Bucură-te, că Dumneze a făcut mântuire casei tale; 

Bucură-te, că şi tatăl tău s-a botezat, după naşterea ta; 

Bucură-te, că ai crescut în învățătura Sfintei Evanghelii; 

Bucură-te, că Dumnezeu se odihnea în tine din pântecele maicii tale; 

Bucură-te, că inima ta a rodit iubirea nedespărțită de Hristos; 

Bucuraţi-vă, Sfinţilor mucenici Galaction şi Epistimia, făclii arzând de drago- 
stea pentru Dumnezeu! 


Condacul 3 

După naşterea ta, bătrânul monah te-a botezat, Sfinte Galaction şi a proorocit pen- 
tru tine: „Acest prunc va urî viaţa aceasta pământească şi o va dori pe cea cerea- 
scă”, iar tu nu te-ai dezminţit, fiindcă ai crescut cu dorul de Dumnezeu şi fiind 
iscusit la facerea de stihuri bisericeşti, lucrare cu care te îndeletniceai cu bucurie, 
iar Mântuitorul primea cuvintele scrise de tine ca rugăciune curată: Aliluia! 


Icosul 3 

După moartea mamei tale, ai fost logodit cu o tânără fecioară pe nume Epistimia, 
dar aceasta era de neam păgânesc și mult te întrista lucrul acesta. Însă i-ai vorbit de 
Dumnezeu şi fecioara s-a învoit a-L urma pe Domnul Ziditorul, şi noi ne închinăm: 
Bucură-te, că ţi-ai botezat logodnica la râu; 

Bucură-te, că ai învăţat-o a se ruga lui Dumnezeu; 

Bucură-te, că nimeni nu știa taina voastră; 

Bucură-te, că ai întors la credinţă şi pe Eutolmie, robul socrului tău; 

Bucură-te, că el mai apoi s-a făcut monah; 

Bucură-te, cel ce deschizi inimi sterpe şi pântece neroditoare; 

Bucură-te, Sfinte mucenice Galaction, mare rugător la Dumnezeu pentru noi! 


Condacul 4 

Pogorându-se Duhul cel Sfânt asupra ta, Sfântă mucenică Epistimia, ai început a 
trăi şi a respira doar în Dumnezeu, și fiecare gând îl înălţai în rugăciune aşa cum te 
învățase Galaction, logodnicul cel pământesc, dar dorind cununa din cămara nunții 
cu Mirele Ceresc: Aliluia! 


Icosul 4 

După opt zile de la botez, venind Galaction la tine i-ai povestit că visezi palate fru- 
moase în care cântă trei cete, şi l-ai întrebat cum se tâlcuieşte visul tău, iar acesta 
ţi-a răspuns: 

Bucură-te, că prima ceată e a monahilor cei iubitori de Dumnezeu; 

Bucură-te, că a doua ceată e a fecioarelor ce trăiesc în curăţie; 

Bucură-te, că a treia ceată e a îngerilor lui Dumnezeu care se bucură împreună; 
Bucură-te, fecioară înţeleaptă; 

Bucură-te, că a-ţi păzi fecioria Sfântul Galaction ţi-a spus; 
Bucură-te, că viaţa monahicească a urma cu el ţi-a cerut; 
Bucură-te, Sfântă muceniţă Epistimia, mare rugătoare la Dumnezeu pentru noi! 


Condacul 5 

Mulţumind lui Dumnezeu care a căutat asupra voastră cu milostivire, aţi dăruit toa- 
tă averea săracilor şi ați plecat pe ascuns din casele părinților, luând cu voi pe robul 
Eutolmie căci era om bun. Mergând cale de zece zile, aţi ajuns pe Muntele Sinai la 
o mănăstire cu zece călugări, şi lângă era o altă mănăstire de fecioare care se în- 
chinau lui Dumnezeu: Aliluia? 


Icosul 5 

Egumenul v-a primit şi v-a tuns în sfântul chip călugăresc căci a văzut în voi che- 
marea lui Dumnezeu, iar pe tine Sfântă Epistimia te-a trimis la mănăstirea de fe- 
cioare la cele patru pustnice, poruncindu-vă să faceți toate ascultările mănăstirii, 
după obiceiul călugăresc. 

Bucuraţi-vă, iubitori de cele sfinte; 

Bucuraţi-vă, călători pe drumul mântuirii; 

Bucuraţi-vă, că partea cea bună aţi ales; 

Bucuraţi-vă, că la picioarele Mântuitorului v-aţi aşezat; 

Bucuraţi-vă, că pustia aţi iubit; 

Bucuraţi-vă, că lumea cu ale ei înşelăciuni aţi urât; 

Bucuraţi-vă, Sfinţilor mucenici Galaction și Epistimia, făclii arzând de drago- 
stea pentru Dumnezeu! 


Condacul 6 

Acolo ai petrecut, Sfinte mucenice Galaction, ascultând de stareţ şi de fraţi, slujind 
lui Dumnezeu cu toată râvna. Niciodată nu erai văzut stând, ci tot mereu alergai 
pentru trebuinţa mănăstirii, ori la rugăciune stăruiai, postind fără măsură că uneori 
nu gustai nimic toată săptămâna, având cu adevărat chip îngeresc: Aliluia! 


Icosul 6 

În toată vremea pustniciei tale te-ai păzit de ispite şi te-ai ferit cu tot dinadinsul să 
vezi față femeiască, fiindcă nu vroiai nici măcar să o vezi pe sora ta întru Hristos, 
diaconița Epistimia, până când va veni vremea şi va porunci Domnul să te întâl- 
neşti cu ea. 

Bucură-te, iubitor de Hristos şi de rugăciune; 

Bucură-te, mare postitor; 

Bucură-te, cel îmbătat de dulceaţa pustiei; 

Bucură-te, cel adăpat cu roadele singurătăţii; 

Bucură-te, că aveai îngeri în Jur, slujindu-ți; 
Bucură-te, că harul lui Dumnezeu te umplea de bucurii; 
Bucură-te, Sfinte mucenice Galaction, mare rugător la Dumnezeu pentru noi! 


Condacul 7 

Nu ai rămas mai prejos, Sfântă fericită Epistimia, vieţuind în mănăstire lângă prea 
cinstita stareță care era monabhie încercată în viaţa din pustie şi care te învăţa iscu- 
sința în luptele duhovnicești: Aliluia! 


Icosul 7 

Te-ai întrecut în nevoinţe şi în osteneli, Sfântă Epistimia, semănând şi tu cu îngerii 
cei curați, pentru care te rugăm primește aceste laude: 

Bucură-te, că ai avut un vis în care un împărat te încununa pe tine şi pe Sfântul 
Galaction; 

Bucură-te, că 1-ai spus egumenului aceasta; 

Bucură-te, că el ţi-a tâlcuit visul; 

Bucură-te, că "vei fi mucenica lui Hristos împreună cu Galaction” ţi-a prorocit; 
Bucură-te, că te-a întărit duhovnicește; 

Bucură-te, că ţi-a spus să nu te temi, căci chinurile sunt puţine dar răsplata veşnică; 
Bucură-te, Sfântă muceniţă Epistimia, mare rugătoare la Dumnezeu pentru noi! 


Condacul 8 

În vremea aceea, creştinii erau prigoniţi de închinătorii la idoli, şi aflând unul din 
ei despre monahii care pustniceau în acel munte, a anunțat ostașii ighemonului iar 
acesta a poruncit să îi prindă pe toţi ca să îi judece, căci ei nu Îi strigau Dumne- 
zeului celui Adevărat: Aliluia! 


Icosul 8 

Năvălind ostaşii asupra mănăstirii de bărbaţi, toţi călugării au fugit, numai singur 
tu, cuvioase Galaction, ai rămas. Pe tine, aflându-te în chilie citind dumnezeiasca 
Scriptură, te-au prins, iar pe nici un altul dintre frați n-au putut să mai prindă, căci 
toţi, fugind prin pustiu şi prin munţi, s-au ascuns bine. 

Bucuraţi-vă, Sfânta Epistimia, că şi tu ai fugit în pustie; 

Bucuraţi-vă, că ai scăpat nevătămată; 

Bucuraţi-vă, că numai singur Galaction a fost prins; 

Bucuraţi-vă, că l-au dus spre junghiere ca o oaie; 

Bucuraţi-vă, că l-au arătat ighemonului la judecată; 

Bucuraţi-vă, că l-au dat spre chinuire; 

Bucuraţi-vă, Sfinţilor mucenici Galaction și Epistimia, făclii arzând de drago- 
stea pentru Dumnezeu! 

Condacul 9 

Auzind tu, Sfântă Epistimia, că iubitul tău logodnic și frate este prins de păgâni, ai 
căzut plângând la picioarele sfintei stareţe, zicând: ”Rogu-te pe tine, doamna mea, 
eliberează-mă să mă duc în urma domnului meu Galaction; căci iată, aud că l-au 
prins ostaşii şi-l duc la lemnul de tortură şi nu vreau a mă despărți de dânsul, căci 
mă doare inima și doresc a muri împreună cu dânsul pentru Hristos, Domnul nos- 
tru!” şi ziceai: Aliluia! 


Icosul 9 

Diaconiţa cea bătrână şi încercată a vrut să te oprească, Sfântă Epistimia, spunând 
că eşti tânără la trup şi la minte şi nu cumva să te înfricoşezi de chinuri şi să te le- 
pezi de Hristos, dar tu ai cerut a te duce să mori cu Galaction ca să staţi împreună 
înaintea lui Dumnezeu, cum ai văzut în vis. 

Bucură-te, că ai primit binecuvântare a fi ca întâia muceniţă Tecla; 

Bucură-te, că ai alergat în urma lui Galaction; 

Bucură-te, că de față cu ostașii ţi-ai mărturisit credinţa în Hristos; 

Bucură-te, că Sfântul Galaction mult s-a fericit; 

Bucură-te, că i-ai făgăduit că nu o vei lăsa nici în veacul acesta nici în cel care va 
veni; 

Bucură-te, fecioară curată şi plină de curaj; 

Bucură-te, Sfântă muceniţă Epistimia, mare rugătoare la Dumnezeu pentru noi! 


Condacul 10 

Mergând pe cale, Sfântul Galaction te învăţa, Sfântă Epistimia, zicând: „Vezi, sora 
mea, să nu te amăgești cu oarecare înșelăciuni ale lumii acesteia viclene, nici să te 
temi de chinurile cele multe, căci răbdând puţin aici, vom fi încununaţi veşnic de 
Domnul nostru în cămara cea cerească!” și amândoi vă bucuraţi în Dumnezeu: Ali- 
luia! 


Icosul 10 

Ighemonul, cercetându-vă şi văzând că sunteţi creştini, v-a dat spre bătaia cu vine 
de bou, iar noi ne rugăm: 

Bucuraţi-vă, că pe tine, Sfântă Epistimia, te-au dezbrăcat ostașii; 

Bucuraţi-vă, că i-ai blestemat să orbească pentru rușinea aceasta; 

Bucuraţi-vă, că de îndată toți păgânii au orbit; 

Bucuraţi-vă, că rugându-te la Dumnezeu, au văzut din nou; 

Bucuraţi-vă, că mulți au crezut atunci în Hristos; 

Bucuraţi-vă, că le-ai luminat întunericul sufletesc; 

Bucuraţi-vă, Sfinţilor mucenici Galaction și Epistimia, făclii arzând de drago- 
stea pentru Dumnezeu! 

Condacul 11 

Dar tiranul, deşi vedea din nou cu ochii trupeşti, mintea o avea plină de uneltirile 
diavoleşti, că a poruncit slugilor să vă bage trestii ascuţite sub unghii, Sfinților Ga- 
laction şi Epistima, iar voi strigați: "Binecuvântat este Domnul Dumnezeul nostru, 
Cel ce învață mâinile noastre spre război şi degetele noastre spre oştire; mila noa- 
stră şi scăparea noastră, apărătorul și izbăvitorul nostru, care degrabă ne-a izbăvit 
din mâinile vrăjmaşilor noştri”: Aliluia! 


Icosul 11 

Ighemonul, fiind flămând de sânge şi de suferinţă, a poruncit să vă taie picioarele, 
sfinților mucenici, iar voi strigați: "Scoală, Doamne, ajută-ne nouă și ne izbăveşte 
pentru numele Tău. Ştii, Stăpâne, că cu dragostea Ta fiind răniți, Ţi-am urmat Ție 
şi am călătorit pe calea cea anevoioasă; deci acum scoate-ne pe noi la odihnă, ca să 
stea picioarele noastre în curțile Tale cereşti, unde stau înaintea Ta toți cei ce Ţie 
Ți-au plăcut”. 

Bucuraţi-vă, călători vremelnici pe drumul vieții pământeşti; 

Bucuraţi-vă, mărturisitori ai Adevărului Hristos; 

Bucuraţi-vă, că ați umblat pe căi aspre; 

Bucuraţi-vă, că aţi ajuns la odihna deplină a celor ce se ostenesc duhovniceşte; 
Bucuraţi-vă, călcând peste şerpi şi peste scorpi; 

Bucuraţi-vă, că vrăjmașul diavol a fost rușinat de voi; 

Bucuraţi-vă, Sfinţilor mucenici Galaction şi Epistimia, făclii arzând de drago- 
stea pentru Dumnezeu! 


Condacul 12 

Strigând astfel şi mustrându-i pe păgâni, ighemonul a poruncit să vă taie limbile, 
dar deși cu gura aţi tăcut, în inimile voastre nu aţi încetat a cânta către Dumnezeu: 
Aliluia! 


Icosul 12 

Atunci a poruncit chinuitorul să vă taie capete, şi ducându-vă pe amândoi afară din 
curtea boierească, v-au tăiat şi v-au lăsat trupurile neîngropate. 

Bucuraţi-vă, că Eutolmie monahul a venit pe ascuns; 

Bucuraţi-vă, că acesta a văzut toate pătimirile voastre; 

Bucuraţi-vă, că a luat pe ascuns sfintele moaște; 

Bucuraţi-vă, că le-a îngropat cu cinste; 

Bucuraţi-vă, că apoi a scris viaţa voastră pline de fapte bune şi mucenicia; 
Bucuraţi-vă, că aceasta să fie spre folosul şi mântuirea noastră; 

Bucuraţi-vă, Sfinţilor mucenici Galaction și Epistimia, făclii arzând de drago- 
stea pentru Dumnezeu! 

Condacul 13 (de 3 ori) 

Sfinților mucenici Galaction şi Epistimia, cei ce aţi ars ca nişte ruguri nestinse pen- 
tru iubirea Domnului Hristos, căutaţi şi spre noi cei ce facem cinstita voastră po- 
menire şi ridicați inimile noastre sus la tronul Sfintei Treimi, pentru a se mistui tot 
răul din noi şi pentru a primi flacăra rugăciunii care să ardă nestinsă şi în noi, spre 
slava lui Dumnezeu: Aliluia! 


Se zice apoi, iarăşi: 


Icosul 1 

Binecuvântată este Împărăţia lui Dumnezeu și binecuvântaţi sunteţi şi voi Sfinţilor 
Galaction și Epistimia, stele aprinse de har şi credință, căci voi ați fost mirarea 
Îngerilor şi bucuria Maicii Domnului, urmând calea plină de spini, urcând spre 
Golgota pătimirii şi ajungând la limanul învierii. Va rugăm mijlociţi pentru noi la 
Domnul Slavei şi vă chemăm aşa: 

Bucuraţi-vă, cuvântători luminaţi de Duhul Sfânt; 

Bucuraţi-vă, pereche de suflete contopite în Sfânta Treime; 

Bucuraţi-vă, logodnici uniți în cer şi pe pământ; 

Bucuraţi-vă, cei cununaţi cu Mirele Hristos; 

Bucuraţi-vă, că aţi intrat la nunta cu EI; 

Bucuraţi-vă, cei cu candele pline, asemenea fecioarelor înțelepte; 

Bucuraţi-vă, Sfinţilor mucenici Galaction și Epistimia, făclii arzând de drago- 
stea pentru Dumnezeu! 


Condacul 1 

Sfinților mucenici ai lui Dumnezeu Galaction şi Epistimia, cei care vitejeşte s-au 
împotrivit demonilor şi care au biruit uneltirile mrejelor înşelăciunii, le aducem 
cântări de laude şi cinstiri. lar voi, Sfinţilor mult slăviți, rugați-vă lui Hristos 
Domnul pentru noi care vă strigăm: Bucuraţi-vă, Sfinţilor mucenici Galaction şi 
Epistimia, făclii arzând de dragostea pentru Dumnezeu! 


Apoi, se zice această: 
Rugăciune 


Sfinulor binecuvântați Galaction şi Epistimia, mucenici mult plăcuţi lui, flori cu- 
rate culese de pe câmpul luptei duhovniceşti şi aduse în dar Domnului lisus Hri- 
stos, primiţi aceste umile cuvinte de laudă şi nu treceţi cu vederea rugăciunile noa- 
stre. 

Sfinte Galaction, tu ai răsărit din rădăcina elinească cea stearpă, fiind rod binecu- 
vântat de Dumnezeu dăruit mamei tale care a crezut în Adevăratul Dumnezeu, Cel 
ce dă viaţă şi dezleagă pântecele neroditoare. Prin harul ce sălășluia în tine, ai bote- 
zat-o pe logodnica ta, Epistimia și apoi v-aţi închinat viața slujiru lui Dumnezeu 
făcând jurămintele monahale, murind pentru Hristos ca să înviaţi cu El. Împreună 
cu Sfânta Epistimia, logodnica şi sora ta întru Hristos, rugați-vă lui Dumnezeu să 
înflorim şi noi ca nişte crini adăpaţi de Apa Vieţii, să creştem spre Lumina lui 
Dumnezeu cu inimile curate în care să se adâncească Duhul Sfânt care dă glas ru- 
găciunii, arzând toată întinăciunea păcatelor şi smulgând rădăcinile patimilor. 


Izbăviţi-ne de lanţurile trupești ca să ne putem lipi deplin de dragostea lui Hristos, 
să nu socotim slava şi plăcerile acestei lumi ci să umblăm neabătuți pe urmele 
Fiului lui Dumnezeu a căruia este slava, împreună cu Dumnezeu Tatăl şi cu Duhul 
Sfânt, acum şi în vecii vecilor. Amin. 


Şi apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfinţilor mucenici Galaction şi Epistimia şi 
ale tuturor Sfinților, miluieşte-ne şi ne mântuieşte pe noi. Amin! 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Xp XP XP IP IP 3 3 2 2 E IP 3 3 E E 0 E IP 5 E E IP XXX 


Tr fe Ar dr De dr de Dr De dr dr Dr De de dr De de Dr dr e De de dr fr A d 


XP PP 2 0 IE IE IP 3 3 5 IE IE II IE E XX 


Vieţile Sfinţilor - Viaţa şi pătimirea Sfântului cuviosului mucenic Galaction şi 
a cuvioasei Epistimia 


Cuvant Ortodox - Pătimirea Sfinţilor mucenici Galaction şi Epistimia - 5 noiem- 
brie: 
https://www.youtube.com/watch?y=Legbr89ryo0 


2 5 e 


În cetatea Emesiei, din Fenicia, era un om de neam bun, slăvit şi bogat, cu numele 
Chtofon, care avea femeie pe Levchipia, fiică a lui Memnont ighemonul, şi care 
era stearpă. De aceea era foarte mâhnită de vreme ce bărbatul său o ocăra, iar 
uneori răbda de la dânsul ocărt şi bătăi, pentru că n-avea copii. Amândoi erau 
necredincioşi, ţinându-se de credinţa cea elinească, fiind foarte sârguitori către 
templul Artemidei. 


În acea vreme stăpânea cetatea un oarecare Secund, de neam sirian, care era 
nemilostiv şi foarte cumplit cu cei care credeau în Domnul nostru Iisus Hristos, 
pentru care, aflând multe feluri de unelte de moarte, le-a pus în mijlocul cetăţii spre 
înfricoşarea creştinilor. De aceea mulţi din cei credincioşi, temându-se de chinurile 
cele crude, se ascundeau; iar alţii, cu îndrăzneală mărturisind pe Hristos, singuri se 
predau în mâinile chinuitorilor şi mureau pentru numele Domnului. 

2 5 e 


Acolo era un călugăr cu numele Onufrie. Acela, ca să nu fie cunoscut cum că este 
creştin, şi-a acoperit chipul călugăresc cu nişte haine zdrenţăroase şi, umblând din 
loc în loc şi din casă în casă, ca un sărac, cerea câte o bucăţică de pâine. lar pe 
unde putea, învăţa Sfânta credinţă şi întorcea sufletele omeneşti către Dumnezeu. 


Aşa umblând, a venit şi la casa lui Clitofon şi, stând la poartă, a început a cere 
pâine. lar Levchipia, femeia lui Clitofon, văzându-l îmbrăcat în haine zdrențăroase 
şi cerând pâine, a trimis o slujnică să închidă poarta înaintea lui, fiindcă atunci era 
mânioasă, căci o bătuse bărbatul în acea zi pentru nerodirea sa. lar călugărul a mai 
aşteptat puţin, după cum este obiceiul săracilor; şi stând la poartă cerea. Apoi, după 
puţin timp milostivindu-se, Levcehipia a poruncit să vină bătrânul acela în ogradă şi 
l-a dus în casa sa dându-i cele de trebuinţă. 


Bătrânul, luând milostenie, a văzut pe Levchipia suspinând din inimă şi a zis către 
dânsa: "Ce întristare ai, doamna mea, de oftezi aşa, din toată inima?" 


lar ea a zis către dânsul: "Sunt fără de fii, bătrâne; pentru aceea sunt necăjită şi 
prigonită de bărbatul meu. Mult aur am împărțit la doctori şi vrăjitori, ca să-mi 
ajute şi să-mi dezlege nerodirea mea, dar nu am avut nici un folos de la dânşii, ci în 
mai mare mâhnire sunt". 

Iar bătrânul a întrebat-o: "Cărui Dumnezeu slujeşti?" 


Iar ea i-a răspuns: "Slujesc zeiţei celei mari, Artemida". 


Bătrânul a zis: "Pentru aceea eşti stearpă, pentru că nu nădăjduieşti spre 
Dumnezeu, Care poate să dea rod pântecelui tău”. 


Apoi ea l-a întrebat: "Spre care Dumnezeu voi nădăjdui ca să-mi dea acel dar şi să 
pot fi maică de fii?" 


lar bătrânul i-a răspuns: "Nădăjduieşte spre adevăratul Dumnezeu, lisus Hristos, şi 
crede în EI şi în Părintele Lui Cel fără de început şi în Sfântul Cel de o fiinţă şi de 
viaţă făcătorul Duh”. 


Dar ea a zis: "Despre acel Dumnezeu îmi spui, pe care Îl cinstesc galileenii?" 


EI a zis: "Despre Acela îți vorbesc, căci EI a făcut cerul, a întemeiat pământul, a 
zidit pe om şi toată suflarea". 

Levchipia a zis: "Mă tem, omule, de boierul Secund, ca nu cumva să fie înştiinţat şi 
să mă omoare, precum a ucis şi pe mulți alții; căci pe toţi cei ce cred într-acel 
Dumnezeu, de care îmi povesteşti tu, îi omoară cu nemilostivire". 


Iar bătrânul a zis: "Dacă te temi de stăpânitor, apoi, în taină crezând, poţi să slujeşti 
Sfintei Treimi. Şi eu, temându-mă de îngrozirile chinuitorului, în taină slujesc 
Dumnezeului meu şi nădăjduiesc că mă voi mântui cu darul Lui. Că iată, precum 
mă vezi, sunt creştin, monah şi preot. Dar mi-am schimbat portul ca să nu fiu 
cunoscut. Deci, sunt socotit de toți ca unul dintre mirenii cei săraci, dar de fapt sunt 
monah şi rob al lui Hristos; aşa şi tu poţi să-i slujeşti lui Hristos în taină, şi nu te 
vei păgubi de mântuirea ta”. 


Ea a zis: "Părinte, dacă voi primi eu credinţa aceasta, iar bărbatul meu va petrece în 
necredinţă, apoi nu va fi credința mea deşartă şi fără de nădejde pentru bărbatul 
meu cel necredincios?" 


Răspuns-a bătrânul: "Primeşte numai tu pecetea lui Hristos, Care este Sfântul 
Botez, şi crede fără îndoială în Dumnezeul cel adevărat şi, dacă vei petrece bine în 
credinţă, apoi te vei mântui şi tu, şi bărbatul tău. Căci zic Scripturile noastre că se 
sfinţeşte bărbatul cel necredincios prin femeia credincioasă. 


Cu aceste cuvinte întărind sfântul bătrân pe femeie, ea a zis către dânsul: "Părinte, 
poţi să-mi dai Sfântul Botez?" 


Iar el a răspuns: "Numai apă să fie, căci chiar acum este vremea!" 


Iar ea, poruncind slugilor sale să nu spună nimănui, le-a zis să umple o cadă cu 
apa, şi aşa fericitul Onufrie a botezat pe Levchipia în numele Tatălui şi al Fiului şi 
al Sfântului Duh, şi a învăţat-o tainele creştinătăţii şi toate poruncile. lar când a 
vrut să plece bătrânul, l-a rugat cea nou botezată să n-o uite, ci adeseori să o 
cerceteze şi să o înveţe buna credinţă şi rugăciunea. 


Ducându-se bătrânul de la dânsa, ea s-a prefăcut a fi bolnavă, pentru ca să nu se 
atingă de dânsa bărbatul ei opt zile. Şi cu astfel de socoteală a păzit curat darul 
Preasfântului Duh cel luat prin Sfântul Botez. lar după împlinirea celor opt zile, a 
văzut în vedenie pe Domnul nostru lisus Hristos pironit pe Cruce şi 1 se păru cum 
că ea cade la picioarele Lui şi că aude din prea curata Lui gură nişte cuvinte 
mângâietoare, făgăduindu-i că îi va dezlega nerodirea şi-i va da un fiu care va fi 
următor patimilor Lui, şi părtaş împărăției Lui. 

După vedenia aceea, Levchipia s-a umplut de mare mângâiere duhovnicească şi de 
dragoste către Dumnezeu; iar de atunci nu s-a mai dus de la dânsa pomenirea 
patimilor Domnului, ci totdeauna cu mintea sa, lua aminte spre Hristos Cel 
răstignit şi 1 se părea că-L vede stând înaintea ei. Apoi degrabă a zămislit în 
pântece, de care lucru fiind înştiinţat bărbatul ei, s-a bucurat foarte şi a zis către 
dânsa: "Acum cunosc că bine ai plăcut zeilor, căci ţi-a dat rod pântecelui. Deci să 
mergem şi să le ducem lor jertfă!" 


Iar ea, oftând, a zis bărbatului său: "Nu acei zei, către care tu mă chemi, mi-au dat 
darul acesta, ci alt Dumnezeu, Care mi s-a arătat în vis mai înainte de zămislire şi 
pe Care L-am văzut, având palmele Sale pironite pe Cruce; Acela mi-a făcut mie 
acest dar. Şi dacă voieşti, domnul meu, apoi Aceluia să-i aducem jertfă de laudă!" 


EI i-a zis: "Acel Dumnezeu pe care tu L-ai văzut este Dumnezeul galileenilor, 
despre Care am auzit de la mulți că a fost răstignit pe lemn şi face minuni mari”. 


Deci, a zis către dânsul femeia: "Pentru ce să nu credem Aceluia, dacă EI este tare, 
puternic şi milostiv către noi? Căci a împlinit dorinţa inimii noastre şi a dezlegat 
nerodirea mea”. 


Bărbatul a răspuns: "Au n-ai auzit de mânia voievodului care, fără de milă, 
chinuieşte şi omoară pe cei ce cred în Cel răstignit?" 


lar femeia a zis: "Dar noi în taină vom crede într-Insul şi vom sluji Lui, dacă nu va 
fi cu putinţă pe faţă; şi aşa vom îndrepta bine viaţa noastră”. 


Soţul Levchipiei a zis: "Este cineva să ne înveţe pe noi credinţa aceea şi să ne 
povăţuiască în ce chip să slujim acelui Dumnezeu bun, care ţi S-a arătat în vis şi de 
la Care ai primit darul de zămislire?" 


Ea, văzând pe bărbatul său plecându-se spre bună credinţă, i-a spus toate cele ce i 
s-au întâmplat şi cum că este creştină şi că credinţa a învăţat-o în taină de la un 
călugăr. lar bărbatul, auzind acestea, s-a bucurat atât de mult, încât dorea şi el 
Botezul. lar când a venit fericitul Onufrie în casa lor, ca să cerceteze pe cea nou 
botezată, ea i l-a arătat pe bărbatul său. Astfel, şi Clitofon a fost botezat de acel 
sfânt bătrân. Şi vieţuiau aceşti de curând luminaţi în toată buna credinţă şi 
curăţenie, slujind Domnului în ascuns. 


Când a venit vremea, femeia a născut un băiat şi, chemând pe bătrânul cel mai sus 
pomenit, părintele şi învățătorul său duhovnicesc, a botezat pruncul punându-i 

numele Galaction. lar sfântul bătrân a proorocit pentru dânsul, zicând: "Acest 
prunc va uri viaţa aceasta pământească şi o va dori pe cea cerească". 


Făcându-se pruncul mare, părinţii l-au dat la învăţătură cărții şi, cu ajutorul lui 
Dumnezeu, a învăţat degrabă facerea de stihuri, s-a deprins cu frumoasa vorbire 
retoricească, a cunoscut înţelepciunea cea filosofică şi a învăţat bine astronomia. 


Când avea douăzeci şi patru de ani, iar fericita maica lui murind, tatăl Său a voit 
să-l căsătorească. Și aflând o fecioară foarte frumoasă, cu numele Epistimia, a 
logodit-o cu Galaction, fiul său. Dar fund amânată nunta o vreme, fericitul 
Galaction se ducea adeseori pentru cercetarea logodnicei sale, însă nu-i da ei 
obişnuită închinăciune, de vreme ce nu era botezată. Pentru aceasta s-a mâhnit 
Epistimia. 

Tatăl ei, văzând-o astfel şi înțelegând pricina, a zis către Galaction: "Pentru ce 


tinere, nu dai obişnuita închinăciune fiicei noastre şi logodnicei tale sau, dacă nu o 
iubeşti pentru ce te-ai logodit cu dânsa?" 


Iar Galaction, ca ai s-a dus la Fei şi i-a zis: "Fecioară 


Iar ea a zis: "Nu ştiu, domnul meu, şi mă mâhnesc foarte mult de aceasta”. 


Iar Galaction a zis: 


Epistimia a zis: "Ce-mi vei porunci, domnul meu, aceea voi face; cred Dumne- 
zeului tău, şi voiesc să mă botez”. 


Iar el a zis: 

Deci, a făcut aşa. A ieşit Epistimia spre râu şi s-a dus şi Galaction acolo, apoi a 
botezat pe logodnica sa în râul Chifos, în numele Tatălui şi al Fiului şi al Sfântului 
Duh. După aceea, învăţând-o a se ruga lui Dumnezeu, s-au despărțit, neştiind ni- 
meni taina aceasta. 


Într-acea vreme fericitul Galaction a mai întors către Sfânta credinţă şi pe unul 
din robii socrului său şi l-a botezat şi pe el, precum şi pe logodnica sa; iar 
numele robului aceluia era Eutolmie, care mai pe urmă S-a făcut monah şi a 
Scris viața acestuia. 


Epistimia, după botez, şedea în casa sa, îndeletnicindu-se cu gândirea la Dumnezeu 
şi cu rugăciuni pe care le făcea în ascuns, tăinuindu-şi credinţa înaintea tatălui său. 


După opt zile, venind la dânsa Galaction, i-a zis: '"'Voiesc a-ţi spune un lucru 
minunat, domnul meu. De când am luat Sfântul Botez, văd în vis nişte palate 
foarte frumoase în care cântă trei cete: o ceată de monahi, alta de fecioare 
frumoase şi o a treia de oameni cu bună cuviinţă, având aripi de foc. Din pricina 
acelei minunate vedenii şi acelei dulci cântări, se veseleşte mult inima mea”. 


Galaction, explicând vedenia, a început a-i spune aşa: 


Atunci Epistimia a zis: "O, de ne-ar da şi nouă Dumnezeu a dănţui cu acele 
cete!" 


Iar Galaction a zis: 


Epistimia a zis: "Dacă voieşti, stăpânul meu, eu sunt gata a-mi păzi fecioria, dar 
nu voiesc a mă despărţi de tine; căci, dacă ne vom despărți, atunci cum vom 
putea să ne bucurăm unul cu altul totdeauna?” 

Iar Galaction i-a zis: 


Iar ea a făgăduit, zicând: "Precum cred în Domnul nostru lisus Hristos, aşa îţi 
făgăduiesc a face toate cele poruncite de tine şi a-ţi urma, oriunde vei merge”. 


Atunci Galaction a zis: 


Apoi a zis către Sfânta Epistimia: 


Astfel, sfătuindu-se Galaction cu Epistimia, s-au despărţit şi au împărţit săracilor, 
în taină, toate cele ce aveau, pregătindu-se de cale; apoi au ieşit din casele lor 
noaptea şi au mers împreună, luând cu ei şi pe robul Eutolmie. 


Mergând ei zece zile, au ajuns la muntele ce se numea Puplion, în care era o 
mânăstire ce avea zece călugări. Mai departe, era alta mânăstire mică, de fecioare, 
având patru pustnice îmbătrânite, între care mai bătrână era o diaconiţă cinstită şi 
cu viaţă sfântă. Intrând Galaction cu Epistimia şi cu Eutolmie în mânăstirea de 
bărbaţi şi plecându-se egumenului, i-au spus gândul lor, cum că voiesc să fie 
călugări. lar egumenul, văzând într-înşii chemarea lui Dumnezeu, 1-a primit şi 1-a 
tuns în sfântul chip călugăresc. Deci, pe fecioara Epistimia a trimis-o la mânăstirea 
de fecioare, la cele patru pustnice sfinte, iar pe Galaction cu Eutolmie i-a lăsat în 
mânăstirea sa şi le-a poruncit să facă toate ascultările mânăstirii, după obiceiul 
călugăresc. 


Acolo petrecea cuviosul Galaction, supunându-se egumenului şi fraților, slujind lui 
Dumnezeu cu toată osârdia. lar nevoinţele şi ostenelile lui cine le poate spune, că 
niciodată n-a fost văzut stând, ci ori lucra ceva pentru trebuinţa mânăstirii, ori se 
ruga. lar postul lui era fără măsură, că uneori toată săptămâna nu gusta nimic. ŞI 
atât de mult şi-a păzit curăţenia sa, încât în toată vremea pustniciei sale s-a ferit cu 
dinadinsul să vadă faţă femeiască. 

Apoi de multe ori îi grăia vreunul dintre fraţi: "Frate Galactioane, să mergi cu noi 
ca să vezi pe sfânta diaconiţă care petrece de nouăzeci de ani în chipul călugăresc, 
de vreme ce este spre folos tuturor celor ce ascultă cuvintele ei pentru mântuirea 
sufletului, căci este pricepută şi vestită cu cuvântul şi cu viața. Apoi să vezi şi pe 
sora ta, Epistimia!" 


Jar el nu voia, grăind: 


Deci şi sora lui, fericita Epistimia, vieţuia în mânăstirea sa lângă sfânta diaconiţă, 
ca îngerul lui Dumnezeu, în aşa nevoinţe şi osteneli, încât n-a rămas mai prejos cu 
viaţa sa decât fratele său Galaction, ci în toate s-a asemănat lui. Şi erau amândoi ca 
două făclii înaintea lui Dumnezeu, arzând cu dragoste către Dânsul, spre a căror 
viaţă îmbunătăţită privind cei ce petreceau împreună cu dânşii în viaţa monahală, 
se foloseau şi prea măreau pe Părintele cel Ceresc. 


În vremea aceea, încă nu încetase prigoana asupra creştinilor şi toţi erau siliți să 
jertfească idolilor, iar cei ce nu voiau să aducă jertfă erau căutaţi pentru a fi 
chinuiţi. În acea vreme înştiinţându-se unii din păgânii închinători la idoli despre 
monahii care pustniceau în acel munte, l-au vestit pe stăpânitor despre dânşii. Şi 
îndată a trimis ighemonul pe ostaşii săi ca să prindă pe toţi monahii şi să-i aducă la 
dânsul pentru judecată. 


Dar mai înainte de năvălirea acelor ostaşi asupra mânăstirii, Sfânta Epistimia a 
avut noaptea acest vis. | se părea că stă în nişte palate împărăteşti împreună cu 
logodnicul şi cu fratele său cel duhovnicesc, cu fericitul Galaction, şi un împărat 
prea luminat îi încununa pe dânşii cu cununi. Deşteptându-se din somn, s-a 
minunat de ceea ce văzuse şi făcându-se ziua a trimis la egumen, rugându-l să vină 
la dânsa căci are a-i spune un cuvânt duhovnicesc - căci era obicei a nu veni 
călugărițele în mânăstirea de bărbați. Numai egumenul, care era părinte 
duhovnicesc la amândouă mânăstirile, mergea la aceste pustnice, rânduindu-le cele 
cuvenite pentru viaţa lor şi ascultându-le mărturisirea. Apoi, săvârşind dumne- 
zeiasca Liturghie, le împărtăşea cu dumnezeieştile Taine, şi iarăşi se întorcea în 
mânăstirea sa. 


Egumenul, primind scrisoarea de la Epistimia, a mers la mânăstirea sfintelor 
pustnice şi ea i-a spus vedenia pe care o avusese în noaptea trecută. Atunci 
egumenul a zis: "Palatele sunt Împărăţia Cerurilor, împăratul este lisus Hristos, 
Domnul şi Dumnezeul nostru, iar cununile înseamnă răsplătirea durerilor şi a 

ostenelilor pe care tu, fiica mea, precum şi fratele tău cel duhovnicesc, Galaction, 
le veţi primi în curând. Însă mai întâi aveţi mult a pătimi şi a muri cu muceniceasca 
moarte. Te rog, fiica mea, să nu te temi, nici să te înfricoşezi de chinurile cele 
cumplite, nici să slăbeşti în dureri. Să ştii că pentru pătimirile acestea vremelnice te 
aşteaptă bunătățile cele negrăite şi veşnice, pe care împreună cu fratele tău le vei 
primi din dreapta dătătorului de nevoinţă”. 


Iar ea, lăcrimând, a zis: "Fie voia Domnului! Precum voieşte EI, să rânduiască 
pentru noi, după a Sa bunătate!” 


Întorcându-se egumenul la chilia sa, îndată au năpădit ostașii cei trimişi de ighe- 
mon asupra mânăstirii de bărbaţi şi toți călugării, văzând năvălirea lor, au fugit, 
numai singur cuviosul Galaction a rămas. Pe acesta, aflându-l în chilie citind 
dumnezeiasca Scriptură, l-au prins, iar pe nici un altul dintre frați n-au putut să mai 
prindă, căci toţi, fugind prin pustiu şi prin munţi, s-au ascuns bine. Asemenea şi 
sfintele pustnice, împreună cu fericita Epistimia, fugind de prin chiliile lor s-au 
ascuns, şi toți au scăpat nevătămaţi, numai singur Galaction, vrednicul de laudă, a 
fost prins şi ca pe o oaie spre junghiere l-au dus înaintea ighemonului spre judecată 
ŞI chinuire. 


Cuvioasa Epistimia, ascunzându-se în munţi împreună cu celelalte fecioare, a auzit 
că iubitul ei logodnic şi frate este prins de păgâni şi dus la chinuri, singură văzând 
aceasta din înălțimea muntelui. Deci a căzut plângând la picioarele sfintei dia- 
coniţe, zicând: "'Rogu-te pe tine, doamna mea, eliberează-mă să mă duc în urma 
domnului meu Galaction; căci iată, aud că l-au prins ostaşii şi-l duc la lemnul de 
tortură şi nu vreau a mă despărţi de dânsul, căci mă doare inima şi doresc a 
muri împreună cu dânsul pentru Hristos, Domnul nostru!" 


Diaconiţa a zis: "Fiica mea, Epistimia, nu te duce după dânsul, nu te da în mâinile 
păgânilor, ca să nu cazi în cursa vrăjmaşului, căci eşti tânără şi mă tem pentru tine 
ca nu cumva înfricoşându-te de chinuri să te lepezi de Hristos şi să-ţi pierzi fecioria 
ta. Apoi nu vor mai însemna nimic toate nevoinţele tale cele călugăreşti, şi te vei 
păgubi de mântuirea ta". 


Sfânta Epistimia a zis: "Nu pot să rămân vie fără domnul meu Galaction, căci 
printr-însul am cunoscut pe Hristos, Dumnezeul meu Cel adevărat şi iubitor de 
oameni; el cu mâinile lui m-a spălat de necurăţia mea în apa Botezului; el m-a 
povăţuit să iau calea mântuirii şi m-a îmbrăcat în chipul călugăresc şi m-a adus 
între voi; rugăciunile lui mi-au ajutat în toate trebuinţele mele; el îmi este 
logodnic, frate, învăţător, părinte după Dumnezeu şi păzitor al fecioriei mele, şi 

nu mă pot despărți de dânsul nici în veacul acesta, nici în cel ce va veni; ci mă 
voi duce şi voi muri împreună cu dânsul. Dacă îşi va pune sufletul său pentru 
adevăratul Dumnezeu, îmi voi pune şi eu, ca să se verse şi sângele meu 
împreună cu sângele lui pentru Ziditorul tuturor, şi mă voi duce împreună cu 
dânsul să stau înaintea scaunului Împăratului slavei, pe Care L-am văzut în vis 
şi Care ne-a încununat. Deci slobozeşte-mă, stăpâna mea, slobozeşte-mă şi te 
roagă pentru mine!" 


Cuvioasa diaconiţă, văzând lacrimile ei şi dragostea către Dumnezeu şi către 
logodnicul său, a zis: "Să fii binecuvântată de Domnul, fiica mea, şi binecuvântată 
să fie calea pe care săvârşeşti alergarea pătimirii tale, ca şi întâia muceniţă Tecla! 
Mergi dar în calea cea fericită şi mâna Domnului să fie cu tine, întărindu-te!" 


Și astfel, fericita Epistimia, sărutând pe maica sa cea duhovnicească, pe sfânta 
diaconiţă, şi pe toate surorile, a alergat degrabă în urma iubitului său frate. 


Ajungând pe ostaşi şi văzând pe Sfântul Galaction ce era dus legat, a strigat în 
urma lui: "Iubitul meu domn şi frate, învățătorul şi povăţuitorul mântuirii mele, 
prin care eu am cunoscut pe Hristos, adevăratul Dumnezeu, aşteaptă-mă şi nu 
mă lăsa pe mine, săraca ta soră şi roabă; ia-mă împreună cu tine la chinuri, căci 
tu m-ai scos din înşelăciunea idolească şi din toată deşertăciunea lumii acesteia. 
Du-mă la cununa cea mucenicească, tu care m-ai dus la nevoinţele cele 
călugăreşti. Adu-ţi aminte de făgăduinţa ta, care mi-ai dat-o, că nu mă vei lăsa 
pe mine nici în veacul acesta, nici în cel ce va veni!" lar ostaşii, întorcându-se, au 
luat-o şi pe dânsa. 


Văzând cuviosul Galaction pe fericita Epistimia, s-a bucurat de nevoinţa ei cea cu 
osârdie, spre pătimirea pentru Hristos Dumnezeu. Apoi a lăcrimat de bucurie şi 
mulțumea lui Dumnezeu în inima sa că a dat asemenea îndrăzneală surorii sale şi a 
aprins inima ei cu văpaia dumnezeieştii iubiri. Deci se ruga din inimă pentru dânsa 
să o întărească până la sfârşit în nevoinţa cea mucenicească, adică să nu se 
înfricoşeze de chinurile cele cumplite. Și legând-o ostaşii împreună cu Galaction, 
cu care de mult era legată prin legătura dragostei celei duhovniceşti, îi duceau pe ei 
la ighemon. 


Mergând ei pe cale, Sfântul Galaction învăţa pe sora sa Epistimia, zicând: 

Sfânta Epistimia a zis: "În urma ta voi merge, domnul meu, şi ceea ce te voi 
vedea pe tine făcând, aceea voi face şi eu, şi cred că Domnul nostru lisus Hristos 
nu ne va lăsa pe noi, ci te va întări şi pe tine, şi îmi va ajuta şi mie 
neputincioasei, ca să sufăr chinurile pentru Dânsul deopotrivă cu tine, să 
pătimesc şi Să mor; apoi Să mă satur şi eu deopotrivă, când ni se va arăta Slava 
Lui”. 


Astfel vorbind între ei, au ajuns la curtea ighemonului, şi a ieşit o slugă în 
întâmpinarea ostaşilor, zicând: "Ighemonul porunceşte să fie păziţi creştinii aceştia 
până dimineaţă". Deci sfinţii au fost ţinuţi de ostaşi în legături toată noaptea. 


lar dimineaţa a venit păgânul la judecată; şi au fost aduşi înaintea lui cuviosul 


Galaction şi fericita Epistimia. Apoi, privind la dânşii, a zis: "Cine sunteţi voi, 
negrilor?" 


Sfântul Galaction a răspuns: WSuntem creştini şi călugări”. 


Ighemonul a zis: "Cine este Hristos?" 


Ighemonul a zis: "Dacă Hristos al vostru le-a făcut pe toate, apoi zeii noştri ce sunt 
ŞI ce au făcut?" 


Atunci ighemonul a zis cu mânie către cei ce stăteau înainte: "Dezbrăcaţi pe 
hulitorul acesta şi-l bateţi cu vine de bou!" 


Deci, bătând pe Sfântul Galaction, Sfânta Epistimia plângea şi ocăra pe ighemon, 
zicând: "O! chinuitorule nemilostiv, nu te ruşinezi a chinui pe nevinovatul rob al 


lui Dumnezeu şi a răni cu bătăi trupul lui cel slăbit de post?” 


Iar chinuitorul a zis: "Dezbrăcaţi-o şi pe aceasta şi o bateţi mai tare!" 

Şi când slugile cele fără de ruşine o dezbrăcau pe dânsa de hainele cele călugărești 
şi o dezgoleau până la cămaşa cea de păr, sfânta a zis către ighemon: "Blestemat 
Să fii, chinuitorule fără de ruşine, căci goliciunea mea nimeni n-a văzut-o din 
copilăria mea, iar tu porunceşti să mă aducă goală înaintea întregului popor! Să 
orbească dar ochii voştri cei necuraţi, ca să nu vedeţi goliciunea fecioriei mele!" 


Și îndată, cu cuvântul sfintei, ighemonul a orbit, precum şi toți cei ce erau cu 
dânsul, încât căuta fiecare cu mâinile sale zidurile şi povăţuitori, dar nu era între 
dânşii nici unul care să vadă lumina. 


Atunci, temându-se, toți au strigat: "Mântuieşte-ne pe noi, roaba lui Hristos, de 
întunericul acesta, şi vom crede în Dumnezeul tău!" 


Iar sfânta s-a rugat lui Dumnezeu şi iarăşi au văzut toţi şi au crezut cincizeci şi trei 
de suflete. 


Însă tiranul, deşi vedea cu ochii cei trupeşti, cu cei sufleteşti era orbit; căci, 
îndemnându-l pe el diavolul, nu a socotit minunea aceea a fi a lui Hristos Domnul, 
ci a deşerţilor săi idoli, zicând: "În mintea noastră am pierdut credinţa în marii 
noştri zei şi de aceea, mâniindu-se asupra noastră, ne-au certat puţin, ca să ne 
înțelepțim şi să nu îndrăznim a cugeta asupra lor ceva rău; iar pe aceştia, ca 
adevăraţi defăimători, să nu-i cruţăm, ci să răzbunăm ocara zeilor noştri”. 


Deci a poruncit slugilor ca, ascuţind nişte trestii, să le bage sub unghiile mâinilor şi 
ale picioarelor. 


Aceasta făcându-se, sfinţii răbdau cu bărbăţie şi strigau: "Noi Slujim lui Hristos, 
adevăratului Dumnezeu, iar de zeii cei deşerţi ne lepădăm". 


După aceasta, ighemonul a poruncit să le taie mâinile; iar ei strigau: 
"Binecuvântat este Domnul Dumnezeul nostru, Cel ce învaţă mâinile noastre 
spre război şi degetele noastre spre oştire; mila noastră şi scăparea noastră, 
apărătorul şi izbăvitorul nostru, care degrabă ne-a izbăvit din mâinile vrăj- 
maşilor noştri”. 


Apoi a poruncit să le taie şi picioarele. Făcându-se aceasta, sfinţii strigau: "Scoa/ă, 
Doamne, ajută-ne nouă şi ne izbăveşte pentru numele Tău. Ştii, Stăpâne, că, cu 
dragostea Ta fiind răniţi, i-am urmat Ţie şi am călătorit pe calea cea 
anevoioasă; deci acum scoate-ne pe noi la odihnă, ca să stea picioarele noastre 
în curţile Tale cereşti, unde Stau înaintea Ta toţi cei ce Ţie Ţi-au plăcut”. 

Şi iarăşi au strigat, zicând: ”Blestemaţi să fie zeii păgânilor şi toţi cei ce slujesc 
lor”. 


Iar chinuitorul a zis: "Incă nu încetează aceştia a ne huli zeii? Tăiaţi-le şi limbile, 
ca să nu mai hulească". 


Deci le-au tăiat limbile şi Sfinţii mărturisitori ai lui Hristos au tăcut cu gurile, dar 
cu inimile nu încetau, strigând către Dumnezeu. Atunci a poruncit chinuitorul să le 
taie capetele. Apoi ducându-i pe amândoi afară din curtea boierească, i-au tăiat şi 
le-au lăsat trupurile neîngropate. 


Să — 

Iar călugărul Eutolmie, cel pomenit mai sus, care fusese rob socrului lui Galaction 
şi care pustnicise cu el, acela, când au fost prinşi Sfântul Galaction şi Sfânta 

Epistimia, i-a urmat de departe schimbându-și hainele călugăreşti ca să nu fie 
cunoscut. Deci, văzând patimile şi sfârşitul lor, a luat pe ascuns sfintele şi cinstitele 
moaşte ale stăpânului şi ale stăpânei sale şi, plângând mult lângă dânsele, le-a 
îngropat cu cinste. Apoi a scris viaţa cea plină de fapte bune şi pătimirea lor, spre 
folosul celor ce vor citi şi celor ce vor asculta şi spre slava lui Dumnezeu Celui 
slăvit în Sfânta Treime, a Tatălui şi a Fiului şi a Sfântului Duh, în veci. Amin. 

